Puikioji gvaizdūnė

Puikioji gvaizdūnė (Zinnia elegans) – astrinių (Asteraceae) šeimos vienametis žiedinis augalas. Natūraliai auga Meksikos dykumose, tačiau dabar auginamas daugelyje pasaulio kraštų kaip gėlė.

Gvaizdūnė natūraliai užauga iki 76 cm aukščio, stiebo gale suformuoja stambų (5 cm skersmens) graižą rausvais žiedlapiais (auginamos gvaizdūnės būna įvairių spalvų). Lapai lanceloidiniai, jų paviršius šiurkštus.

Puikioji gvaizdūnė žydi visą vasarą ir ankstyvą rudenį, mėgsta gerai vėdinamą priemolį, saulėtas vietas. Pakanti sausrai. Yra išvesta daug gvaizdūnės veislių, besiskiriančiu dydžiu, žiedų spalva ir stambumu.

Kategorija:Astriniai
Kategorija:Gėlės